བོད་ཀྱི་དཔེ་མཛོད་ཁང་གི་ལས་གཞི་རྟག་ཏུ་རྒྱ་སྐྱེད་སོང་དང་འགྲོ་བཞིན་པ་དང་དུས་མཚུངས་ལོ་འདིའི་ཟླ་བ་དང་པོའི་ནང་དབྱིན་སྐད་སྡེ་ཚན་གྱི་དོ་དམ་འོག་སྡེ་ཚན་འདི་གསར་དུ་དབུ་འབྱེད་ཞུས་པ་ཡིན།ལོ་ལྟར་བོད་ནས་རྒྱ་གར་ནང་བྲོས་བྱོལ་དུ་ཡོང་མཁན་ཉིན་རེ་བཞིན་ཇེ་མང་དུ་འགྲོ་བཞིན་པ་དང་།རྒྱ་ཡིག་སློབ་སྦྱོང་བྱས་པ་དང་ཤེས་མཁན་བོད་རིགས་མང་དུ་འགྲོ་བཞིན་ཡོད།དེ་འདྲ་སོང་ཙང་ཁོང་ཚོར་རྒྱ་ཡིག་ལྟ་ཀློག་བྱེད་སའི་མཐུན་རྐྱེན་སྦྱོར་ཆེད་དང༌།ད་དུང་རྒྱ་ནག་གི་སློབ་ཕྲུག་དང་མཁས་དབང་ཚོར་བོད་ཀྱི་ནང་ཆོས་དང་སྐད་ཡིག་སློབ་སྦྱོང་བྱེད་ས་དང༌བསམ་ཚུལ་བརྗེ་ལེན་དང་བགྲོ་གླེང་བྱེད་སའི་ཁོར་ཡུག་ཅིག་བསྐྲུན་ཕྱིར་སྡེ་ཚན་འདི་དབུ་ཕྱེ་བ་ཞིག་ཡིན།